[{"text_idx": "#000006", "text": "Mae Miroslaw Kowalczuk, sy\u2019n 44 oed, ac yn dod o Wlad Pwyl, wedi cael cyfleoedd newydd ac yn gwella ei sefyllfa ariannol ers gwneud cais am brentisiaeth Pullman Rail yng Ngholeg y Cymoedd."}, {"text_idx": "#000008", "text": "Wedi symud i Brydain i chwilio am amgylchiadau gwell, teimlai fod cwrs ei fywyd yn newid pan glywodd am Raglen Dysgu ac Uwchsgilio Oedolion Pullman Rail."}, {"text_idx": "#000010", "text": "Fel partner cyflenwi Pullman Rail am naw mlynedd, dechreuodd Miroslaw ei astudiaethau yng Ngholeg y Cymoedd. Roedd ei brofiad yn hynod gadarnhaol, gyda\u2019r coleg yn darparu amgylchedd gwych gyda gweithdai a labordai modern, yn ogystal ag asesydd NVQ hawdd mynd ato, Stephen Manning."}, {"text_idx": "#000014", "text": "Mae\u2019r asesydd NVQ, Stephen Manning, yn falch o bopeth y mae Miroslaw wedi\u2019i oresgyn: \u201cMae Miroslaw wedi dangos y fath benderfyniad ac wedi cwblhau\u2019r cymhwyster i safon uchel iawn. Mae ei ymrwymiad a\u2019i barodrwydd i ddysgu sgiliau newydd yn dyst i foeseg waith ragorol ac agwedd gadarnhaol.\u201d"}, {"text_idx": "#000016", "text": "Ym mhartneriaeth y coleg a\u0302 Pullman Rail, caiff dysgwyr sy\u2019n oedolion gymorth 24/7 gan eu Haseswr NVQ drwy gydol y rhaglen dwy flynedd."}, {"text_idx": "#000017", "text": "Mae Pullman Rail yn un o 1,200 o gyflogwyr i weithio mewn partneriaeth a\u0302 Choleg y Cymoedd. Gyda dros 27 o lwybrau pwnc ar gael, mae\u2019r coleg un o\u2019r darparwyr prentisiaethau mwyaf amrywiol yn y DU. Mae Coleg y Cymoedd ar hyn o bryd yn derbyn ceisiadau ar gyfer Medi 2023, yma: "}]